**ТЕХНИЧЕСКА СПЕЦИФИКАЦИЯ**

**ПОЧИСТВАНЕ НА ДЕРЕТА, КАНАЛИ И РЕЧНИ КОРИТА В ОБЩИНА ДОБРИЧКА**

* 1. **ПРЕДМЕТ НА ПОРЪЧКАТА:**

 Предметът на настоящата обществена поръчка обхваща извършване на дейности по почистване на речни легла, отводнителни канали и дерета, находящи се в населени места на община Добричка. Предвидено е да се почистят дерета в Долина, Малка Смолница, Победа, Ново Ботево, Свобода, Добрево, Одринци, Батово, Житница и Смолница, канавки и водостоци в землищата на селата Врачанци, Фелдфебел Денково, Плачи дол и Черна, и осигуряване на проводимост след язовирната стена на яз.Воднянци. Почистват се тревиста и влаголюбива растителност; отстранява /изкоренява/ се храстовидна и дървесна растителност; Възстановява се профила осигуряващ преминаването на оразмерителните водни количества и понижаване на подпочвените води по трасето на деретата и речните корита.

* 1. **МЯСТО ЗА ИЗПЪЛНЕНИЕ**

 Дейностите се изпълняват на територията на община Добричка. Почистват се дерета, канали, канавки и речни корита в населените места, общински пътища и в зоната на язовирни стени и след тях.

* 1. **ОПИСАНИЕ НА ПРЕДВИДЕНИТЕ ДЕЙНОСТИ:**

Целта на настоящата поръчка е поддържане на проводимостта на речните корита и деретата, преминаващи през населените места на територията на община Добричка за срок от една година от влизане в сила на договора или до изчерпване на предвидения финансов ресурс.

Условно дейностите за изпълнение се разделят на два етапа: обекти, чиито участъци за почистване са определени на база извършени огледи за периода от октомври 2017 до юни 2018 година и дейности, които може да възникнат в периода на действие на договора за изпълнение.

Първоначaлно предвидените дейности са почистване на тревиста, храстовидна и дървесна растителност прораснала в деретата/кананалите на Долина, Малка Смолница, Приморци, Победа, Свобода, Добрево, Батово, Житница, Одринци, Смолница и Черна; Почистване на речни легла на река Суха и Добричка в Ново Ботево и Врачанци с премахване на влаголюбива растителност; Почистване около водостоци в Одринци и Фелтфебел Денково с отстраняване на храсти и тънки дървета, и Врачанци с отстраняване на влаголюбива растителност. Оформяне на канавки/канали в землищата на Черна, Батово, Плачи дол, Воднянци. Почистването се извършва машинно, като за всяко от населените места са предвидени съответните машиносмени при използване на среден клас багер.

Ориентировъчни количества и дейности, предвидени за всяко едно от гореописаните села са:

|  |  |  |  |  |
| --- | --- | --- | --- | --- |
| **№** | **Участък, населено място** | **Вид работа** | **Мярка** | **К-во** |
| 1 | Канал по път DOB 2116 Плачи дол Бранище | Изкоп машинен за продълбочаване и оформяне на канал  | мс | 2 |
| 2 | Дере преминаващо до ул. „Десета“ на с. Долина ляв приток на река "Суха". | Машинно почистване на храстовидна растителност и тънки дървета по дерето | мс | 2 |
| 3 | Дере преминаващо през с. Приморци  | Машинно почистване на храстовидна растителност и тънки дървета, и оформяне на дерето | мс | 1 |
| 4 | Дере преминаващо през територията на с. Победа | Машинно почистване на храстовидна растителност и оформяне на дерето. | мс | 3 |
| 5 | Дере преминаващо през територията на с. Малка Смолница. | Машинно почистване на храстовидна растителност по дерето и оформяне на дерето. | мс | 2 |
|  |  | Премахване /изкореняване/ дървета Ф≥25см. | Бр. | 3 |
| 6 | Река "Добричка" преминаваща до с. Врачанци  | Машинно почистване на коритото на реката около моста. | мс | 1 |
| 7 | Дерета преминаващи през територията на с. Одринци | Машинно почистване и оформяне на дерета; почистване около водосток | мс | 2 |
| 8 | "Суха река" преминаваща през територията на с. Ново Ботево | Машинно почистване и продълбочаване на коритото на реката около моста. | мс | 1 |
| Премахване /изкореняване/ дървета Ф≥25см. | бр. | 2 |
| 9 | Дере преминаващо през територията на с. Свобода | Премахване и изкореняване дървета Ф≥25см. | бр. | 3 |
|  |  | Машинно почистване и оформяне на дерето. | мс | 1 |
| 10 | Дере преминаващо през територията на с. Добрево | Машинно почистване и оформяне на дерето | мс | 1 |
| 11 | Почистване на водосток в с. Ф. Денково | Машинно почистване и оформяне на дерето | мс | 1 |
| 12 | Дере /канавка/ преминаващо до DOB 3119, землището на с. Батово  | Машинно почистване и оформяне на дерето/канавката/ | мс | 1 |
| 13 | Дере преминаващо през терито-рията на с. Черна/до DOB 2176/ | Машинно продълбочаване и оформяне на дерето. | мс | 3 |
| 14 | Дере преминаващо през територията на с. Житница | Машинно почистване и оформяне на дерето | мс | 1 |
| 15 | Дере преминаващо през с.Смолница – между ул.“7-ма“ и DOB 3097 | Машинно почистване и оформяне на дерето. | мс | 3 |
| 16 | Осигуряване на проводимост след яз.стена на яз.Воднянци | Машинно почистване и оформяне на канал. | мс | 2 |

Посочените количества на видовете работи са ориентировъчни и служат за определяне цената при възлагането на обществената поръчка. Съответните машиносмени са предвидени при използване на среден клас багер. Под машиносмяна се разбира осем часа работа на машината (седем часа при наличие на моточасовник).

* 1. **ДЕЙНОСТИ И ОБХВАТ**

Почистването на деретата и речните корита се състои в почистване на тревиста и влаголюбива растителност, отстраняване /изкореняване/ храстовидна и дървесна растителност; Премахване /изкореняване/ дървета с диаметър по-голям от 25см.; Изкоп машинен за оформяне на речно корито /канал, дере/, и продълбочаване при необходимост.

**4.1. Видове конкретни дейности при изпълнение на поръчката**

**А. Машинно почистване:**

При извършване на дейността със съответната техника се отстраняват /изкореняват/ храсти и тънки дървета; отстранява се влаголюбива растителност. Получените растителни отпадъци се преместват/превозват/ на растояние до 30 метра от дерето /канала/.

**Б. Машинно оформяне на дерето / канала:**

Извършва се след почистване от растителност на указаните участъци чрез машинен изкоп на отвал, като изкопаните маси се разпръскват на разстояние до 3-5 метра от дерето / канала. Начинът на разпръскване на изкопаните земни маси следва да позволява последващото им уплътняване при работата на машината.

За всеки конкретен случай ще се определи дали е необходимо предварително да се отстрани хумуса и къде да се депонира преди да се насипе обратно.

**В. Машинно продълбочаване на дерето / канала:**

Извършва се машинен изкоп на отвал. Начинът на изпълнение следва да гарантира целостта на откосите. Изкопаните земни маси се разпръскват на разстояние до 3-5 метра от дерето върху предварително подготвен (с отнет хумус).

За всеки конкретен случай се определя дали има необходимост и какви количества от изкопаните земни маси, съответно отстранената растителност ще се извозват на регионално депо за строителни отпадъци.

**Г. Премахване / изкореняване на дървета с диаметър 25 см и по-голям.**

Дърветата се изкореняват, като образувалите се дупки се запълват с глинеста почва. Дърветата се изнасят на посочен от кмета на населеното място терен (отдалечен на не повече от 30 метра) и се разтрупяват.

**Д. Натоварване и извозване на растителни отпадъци**

Натоварването се извършва механизирано, като отпадъкът се товари на камион с платнище за предотвратяване на разпиляването му до инсталацията за компостиране или друго определено от Възложителя място.

**Е. Извозване земни маси**

Изкопаните на транспорт земни маси се извозват до определен от възложителя терен. Количеството и теренът се определят от представители на възложителя и изпълнителя за всеки конкретен обект / задача.

**4.2. Общи изисквания при изпълнението на конкретните дейности:**

Всички количества, конкретните видове дейности и начинът им на изпълнение се уточняват след оглед на място от представители на изпълнителя и възложителя.

В седемдневен срок от влизане в сила на договора изпълнителят представя на възложителя график-предложение за сроковете, в които ще започне изпълнение на всяка конкретна задача от първоначално предвидените задачи (дейности). От представители на възложителя и изпълнителя се извършва оглед на място, при който се уточнява начинът на изпълнение на съответната задача – конкретните дейности: отстраняване на хумус и терен за депонирането му, терени за преместената растителност-храсти, тънки дървета и дебели дървета; растителността, която ще се извозвана на депо за отпадъци; определят се количествата земни маси, които ще се извозват и мястото до което ще се извозвато (депо Стожер или друго). Изготвеният протокол е неразделна част от графика, съответно и от договора за изпълнение.

Преди приключване на съответната задача (обект) всички изкопи/насипи се оформят ландшафтно спрямо околния терен. В общия случай е недопустимо да се образуват диги или оврази. Изключение се допуска ако е предвидено в протокола, приложение към графика за изпълнение.

Изпълнението на всеки обект/всяка задача се приема с приемо предавателен протокол

Под машиносмяна се разбира осем часа работа на машината (седем часа при наличие на моточасовник). Времето за транспорт на машините до мястото на извършване на дейностите не се отчита.

При използване на верижна машина, предвижването от едно населено място до друго ще се извършва при съблюдаване на изискванията на Закона за движение по пътищата (съгласно чл.9, ал.1 е забранено движението на верижни машини по пътищата, отворени за обществено ползване).

**4.3. Специфични изисквания при изпълнението на някои от конкретните дейности:**

При изпълнението на дейностите следва да се спазват специфичните изисквания за извършване на земни работи - Правила за приемане на земни работи и съоръжения или аналогични.

При изпълнение на дейностите следва да се спазват всички правила по безопасност на труда. Изпълнителят е отговорен за безопасността на персонала, извършващ услугата както и при увреждане на имоти на трети лица при изпълнението на дейностите.

По първоначална преценка за оформяне на дерето/ канала/ коритото няма да е необходимо да се извършват насипи. При положение, че се установи необходимост от извършване на насипи от представители на възложителя и изпълнителя се уточняват: теренът, от който ще се вземе материал за насипа, както и необходимото количество; определят се нивата и откосите на насипа, и се определя необходимостта от терасиране на ската на коритото. Насипите се изпълняват при следните условия:

При влажна основа, същата да се отводнява, а неподходящия материал се изкопава до необходимата дълбочина и широчина и се отстранява.

Материалът за насипи трябва да бъде положен в последователни пластове, върху пълната широчина на напречното сечение плюс необходимата резервна широчина и на такива дължини, които са удобни за навлажняване, смесване и подравняване, както и на методите за уплътняване, които са възприети. Всеки пласт трябва да се полага с равномерна дебелина., с помощта на булдозер, грейдер или друга механизация. Преди уплътняването дебелината на всеки пласт не трябва да надвишава максималната дебелина на уплътняване от 20 см. При наличие на буци или късове същите трябва да се разбиват напълно. Влаганият насипен материал трябва да бъде с оптимално водно съдържание или по-ниско от него, когато започне уплътняването. Насипен материал трябва да бъде уплътнен до 80 % от максималната обемна плътност на скелета.

**4.4. Общ обем на дейностите**

Обемът на предвидените в точка 3 на настоящата техническа спецификация дейности е определен в резултат на огледи и проверки извършени до края на май 2018 година. Това са „Първоначално предвидени задачи“, чието изпълнение следва да започне след подписване на договора за изпълнение.

Общият обем на дейностите по обществената поръчка включва и изпълнението на „Допълнително възложени задачи“, чието изпълнение се възлага от Възложителя в срока по договора (една година) или до изчерпване на заложения финансов ресурс за изпълнение на поръчката (50 000 лева).

Конкретните дейности и обемът на „Допълнително възложените задачи“ се определя при извършен оглед на място от представители на изпълнителя и възложителя и се отразява в протокол, неразделна част от договора за изпълнение. С протокола се определят и сроковете за изпълнение на съответната задача. Конкретните дейности, които се изпълняват са в съответствие с т. 4.1. Протоколът се съставя до 7 дни от получаване на писмено уведомление от Възложителя за необходимостта да се изпълни допълнителна задача.

При „Допълнително възложените задачи“ населените места се разделят на три групи в зависимост от разстоянието на град Добрич, както следва:

|  |  |
| --- | --- |
| **група** | **Населени места** |
| I-ва | Богдан, Бранище, Врачанци, Ген.Колево, Добрево, Долина, Дончево, Драганово, Златия, Козлодуйци, Котленци, Ломница, Малка Смолница, Методиево, Овчарово, Одринци, Опанец, Паскалево, Плачи дол, Победа, Полковник Минково, Полковник Свещарово, Попгригорово, Приморци, Пчелино, Росеново, Самуилово, Славеево, Смолница, Стефан Караджа, Стефаново, Стожер, Царевец |
| II-ра | Батово, Божурово, Ведрина, Владимирово, Гешаново, Дебрене, Енево, Житница, Камен, Карапелит, Ловчанци, Лясково, Медово, Миладиновци, Ново Ботево, Одърци, Орлова могила, Подслон, Полковник Иваново, Свобода, Сливенци, Соколник, Тянево, Черна |
| III-та | Алцек, Бдинци, Бенковски, Воднянци, Вратарите, Дряновец, Крагулево, Прилеп, Пчелник, Ф.Дянково, Хитово |

* 1. **СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката е една година от датата на влизане в сила на договора или до изчерпване на золожения финансов ресурс от 50 000 лева без включен ДДС.

Срокът за изпълнение на „Първоначално предвидените задачи“ е до е 49 дни (7 седмици) от датата на подписване на договора.

Сроковете за изпълнение на всяка от „Допълнително възложените задачи“ се определя с протокол, съставен от представители на възложителя и изпълнителя – неразделна част от договора за изпълнение на поръчката.

* 1. **ПРИЕМАНЕ НА ИЗПЪЛНЕНИЕТО**

Всяка задача се приема след извършен оглед на място от представители на Възложителя и Изпълнителя с протокол за приемане.

Всяка от „Първоначално предвидените задачи“ се приема с отделен протокол. Заплащането на изпълнението се извършва след оформяне на окончателен приемно-предавателен протокол.

Всяка от „Допълнително възложените задачи“ се приема с отделен протокол, като след приемането същата се заплаща.

Начинът и сроковете на заплащане и документите необходими за това е съгласно договора за изпълнение.

* 1. **ИЗПЪЛНИТЕЛ**

Изпълнителят на поръчката следва да разполага с необходимата техника за изпълнение на услугата най-малко:

* колесен комбиниран багер товарач с капацитет на кофата на стрелата: 0.25÷0.50 м3 и обем на кофата на товарача: 1.3 м3;
* бордови камион (прицеп; самосвал)

Изпълнителят следва да има на разположение

* верижен комбиниран багер

или

* верижен багер с обратна лопата и верижен булдозер

В това число се включва собствената и/или наета техника на участника, както и собствената и/или наета техника на подизпълнителите, в случай, че се предвижда ползването на такива.

Участникът следва да разполага с правоспособни водачи за всяка машина.